อุ้มผู้สูงวัย
โดย...ชัตน์วรี(shewarat@hotmail.com)
22 ก.ค. 2559

โดย...ชัตน์วรี([email protected])
มาลุ้นกัน กระทรวงการคลังจะเสนอมาตรการช่วยเหลือผู้สูงอายุ ให้ ครม.อนุมัติภายในเดือน ส.ค.นี้
4 มาตรการช่วยเหลือผู้สูงอายุ
1.การลดหย่อนภาษีเพื่อสนับสนุนการจ้างงานผู้สูงอายุ โดยได้เสนอมาตรการจูงใจให้บริษัทเอกชนที่จ้างงานผู้มีอายุตั้งแต่ 65 ปีขึ้นไป ให้บริษัทเอกชนสามารถนำเงินเดือนของผู้สูงอายุมาหักค่าใช้จ่ายได้ 2 เท่า แต่ไม่เกิน 10% ของจำนวนลูกจ้างทั้งหมด และกำหนดเงินเดือนผู้สูงอายุไม่เกินคนละ 1.5 หมื่นบาท/เดือน
2.มาตรการจูงใจให้ผู้ประกอบการสร้างบ้านสำหรับคนชรามากขึ้นและผู้มีรายได้น้อย-ปานกลาง
3.การจัดตั้งกองทุนบำเหน็จบำนาญแห่งชาติ (กบช.) โดยในหลักการจะให้ลูกจ้างที่ทำงานในบริษัท และเป็นสมาชิกกองทุนประกันสังคมเดิมอยู่แล้ว ต้องสมัครเข้าเป็นสมาชิกของ กบช.แบบภาคบังคับอีก 1 กองทุน เพื่อเพิ่มความมั่นใจให้กับแรงงานที่ทำงานอยู่ในระบบอีกช่องทางหนึ่ง
4.สินเชื่อรูปแบบ Reverse Mortgage หรือการปล่อยกู้ผู้เกษียณอายุโดยนำบ้านมาจำนองกับธนาคารพาณิชย์และเอาเงินมาใช้จ่ายเป็นรายเดือน